text: [{"text_idx": "#000000", "text": "Bolivia, Gran Chaco markatx 11n waynaw may may markanakatindi\u0301genas ukat afrobolivianas uksat ma\u0308 yatichawin chikachasiwapxi Roipea Taperai sutinchtaraki, kastill arunx \u00abAbriendo Sendas\u00bb san\u0303 munaraki. Jikthaptawix ikusistimat amuykipt\u2019an\u0303atakirakiwa pacha turkakiptan\u0303xat un\u0303t\u2019ayapk uksa markanxa Yatichawtuqitx juk\u2019amp akan ullart\u2019asma. Mayni yatichawin chikanchasirimpiw aruskipt\u2019ata."}, {"text_idx": "#000002", "text": "Cue\u0301llar Ferna\u0301ndez yatichirix yatichawtuqinx walja arunakat amuykipt\u2019i ma\u0308 maranx yatiyaw yatiyirinaktuqit un\u0303akipatawa \u00abindi\u0301gena\u00bb Jupax kunti yatiyaw yatiyirinakax un\u0303t\u2019ayapk uksatuqitw amuykipan\u0303 yatiraki, pachpa markan jakasirinakat amuykipan\u0303atakiw jawillt\u2019i. Aka jisk\u2019anx amuyunakap un\u0303t\u2019ayaraki."}, {"text_idx": "#000004", "text": "Benjami\u0301n Cue\u0301llar (BC): jisnaw aka qhipa pachanakanx indi\u0301genas arurux mayxt\u2019ayawinkaw utji. Nayra pachax indi\u0301gena arumpix pisin jakasiriw san\u0303s munkaspan ukhmaw amuyasirakinxa, ukmapis jichhax indi\u0301genas jupankax uraqinipxiwa, marka apnaqawinipxiwa amuyt\u2019anipxiw ukhamarak ch\u2019amanipxi. Maysatuqitx yaqhipankax marka apnaqawinx chikanchasipxarakiwa.."}, {"text_idx": "#000006", "text": "RV: Kawni\u0308r arunakanin\u0303apas indi\u0301gena arutakixa?"}, {"text_idx": "#000007", "text": "BC: Inas qhana [arunakax apnan\u0303achispa]. Indi\u0301gena marka san\u0303arux guarayos jan ukax guarani\u0301es markanak san\u0303aw wakisispa, jan ukax qhichwa marka maysatx sutipats san\u0303arakispawa."}, {"text_idx": "#000008", "text": "RV: Kawkni\u0308r arunkamps indi\u0301gena arutakix utjayan\u0303apsa?"}, {"text_idx": "#000009", "text": "BC: Ukakipkarakiw tamachat [arux] uraqipankiri, ukampirus indi\u0301genas markankirinakax uywanaka quqanak ukhamarak pacha samanx suma un\u0303jan\u0303 yatipxi. Ukampirux sara, thuqhuwi, aru ukatx tayka arunakatx yaqhip [arunakax] ukankan\u0303ap muniriskatxa."}, {"text_idx": "#000010", "text": "RV: Yatichawinxa, tamax jupanakar un\u0303anchayir arunak un\u0303stayapxi. Kawkni\u0308r arukas apnaqataxa, kunatakisa? uka qhanancht\u2019ama."}, {"text_idx": "#000011", "text": "BC: San\u0303a\u0308ni, indi\u0301genas arunaka. Tayka arunakax sapakutinjamaw qhipartan\u0303 munasipki. Sullkawirinakax juk\u2019anikiw tayka arunak arsxapxi ukakipkarakiw jili\u0308rinakax juk\u2019ak wawanakar yatichxapxi ukatwa wali wakiskirix tayka arunakar ch\u2019amanchan\u0303axa."}, {"text_idx": "#000012", "text": "RV: Markamanx yatiyaw yatiyirinak taypitx kunas jan arsutakixa?"}, {"text_idx": "#000013", "text": "BC: Jilpachax kullkanakan kankan\u0303aptuqitx arsutaskiwa ukampirus kamachinakax janiw phuqhatakiti. Nayax markanakanx un\u0303jtwa, pisin jakawtuqitx janiw arsutakiti, maysatuqitx markanakanx kunjamkiti ukhamakiw sarantaski, sullkawirinakax munay jan munaw usur jaqiptapxi, ukampirus marka irpirinakax janiw kamachx phuqhayapkiti. 13 jan ukax 14 maran sullkawirinakaw usuriptapxi ukatx pisinak jakasipxaraki."}, {"text_idx": "#000015", "text": "BC: Chaco uksanx aywanaka ukat quqanakats wali qamiripxiwa [ukaw un\u0303jasi]. Wan\u0303suw utjki uksanx reforstacio\u0301n ukaw jan ch\u2019amanchata\u0308kiti ukakipkarakiw jawiranaks jan suma un\u0303jatakiti maysatx qaqanakax kayurananx jawq\u2019aran\u0303aspawa."}, {"text_idx": "#000016", "text": "RV: \u00bfBolivia markachirinakax pacha turkakiptawtuqitx kun ayatipxan\u0303apas munasma?"}, {"text_idx": "#000017", "text": "BC: kawkhanti jakask uksanx quqanakax askin un\u0303jatakiskiwa maysatx guarani\u0301es jupanakatakix yapuchawimp jakasin\u0303wa, ukampins yapuchawix wila masitakiki janiw aljan\u0303atakikiti. Taqi ukanakasti ecosistemar askin un\u0303jaw ch\u2019amancharaki."}, {"text_idx": "#000021", "text": "Gran Chaco boliviana uksanx wan\u0303suwinaka, phichsuwinaka, umamp aptanaka quqanak jik\u2019thapiwinkax aynacht\u2019ayiwa. Ukhamipanxa, uka uraqin jakasirinakax ukham jan walt\u2019awinakamp aynacht\u2019ataw jikxatsipxi, markan yaiyaw yatiyirinakax uksatuqitx janiw un\u0303t\u2019ayapkiti, kunawsati\u0308 niya naktawinakax utji ukak un\u0303t\u2019ayapxi. Ukampirus pachpan yatiyirinakax kipkarakiw jan un\u0303t\u2019ayapkiti."}, {"text_idx": "#000022", "text": "Pachpan yatiyirinakatakix ma\u0308 wakiskiriw utjan\u0303apaspa, ukampins thiyatuqin jakasirinakataki, pacha turkakiptawimpix kullakanakaw sinti aynacht\u2019atapxi. Markachirinakan arst\u2019asipxan\u0303apax wali askiwa, ukhamat kuna jan walt\u2019anakatix utjki ukanak un\u0303t\u2019ayapxan\u0303apataki, pacha turkakiptawimpix sinti jan walt\u2019awinakaw utji, ukatx kunjats nayrar mistuwix utjasp taqi ukanaka."}, {"text_idx": "#000023", "text": "Gran Chacox Bolivia markanx sureste uksan jikxatsi, ecolo\u0301gica ukhamarakiwa, 750 000 kilo\u0301metros cuadrados ukch\u2019arakiw pusi markamp qurpasi. Janiw markachirinakax sinti utjapkarakiti ukampins centro urbanos ukanakax jaya jayankarakiwa. Kuna sinti jan walt\u2019anak utjki\u0308 juk\u2019ampins ch\u2019umin nina naktawinak utjki ukanakak jilpachax un\u0303t\u2019ayapxi. Maysatuqitx ecolo\u0301gica ukat biodiversidad ukax utjarakiwa3400 may may quqanakaw utji ukatx uywanakatx wawaninaka, jach\u2019a asirunaka ukatx jisk\u2019a laq\u2019unakaw utjaraki. Uraqapachan payi\u0308r quqanak utjirix markachirinakan utjnuqasiwipamp ukhamarak waka uywirinakan amtanakapamp ukatx agroindustriales amtanakamp aynacht\u2019atawa. 2020 maranxa, Global Change Biology Journal uksatx ma\u0308 yatxataw lurapxi ukasti biodiversidad askin un\u0303jan\u0303ataki, 23 % bioma ukax jark\u2019aqatan\u0303apanxa, ukampirus jichhax 5 % ukhakiw jark\u2019aqawix utjaraki."}, {"text_idx": "#000024", "text": "Plataforma Media Cloud uksat bolivianos llikatuq yatiyirinakat markatuqitx kunjams arusipxi ukaw qhanstaraki. Jisnawa \u201cGran Chaco\u201d 2021 maranxa, medios bolivianos uksanx hidrocarburos, thakhi lurawita, yaqha sartaw amtanakat ukat yaqhanakampit juk\u2019ampins autonomi\u0301a regional uksatuqinakatw un\u0303t\u2019ayaraki.\nAkasti naturales ukan jan walt\u2019awinak utjki ukarukiw un\u0303t\u2019ayi: alliqtawinkaru."}, {"text_idx": "#000025", "text": "\u00abGran Chaco\u00bb arun may may amuyunakapa."}, {"text_idx": "#000026", "text": "Plataforma janiw yatiyawinak ukat redes socialanak apthapkiti, aka un\u0303acht\u2019awix janiw qhana un\u0303staykiti kunjamti\u0308 Gran Chacot yatirinakax yatiyki ukhama, ukampirus amuyt\u2019ayarakiw uksatuqi aruskipt\u2019an\u0303ataki.\nGran Chaco markan pacha turkakiptawit juk\u2019amp yatxataw un\u0303acht\u2019ayan\u0303atakix Rising Voices uksatx 26n figuras regionales, markan yatiyirinakapata, warani yatiyirinakapa ukatx ONG Marka irpirinakan irnaqirinakaparuw jiskt\u2019ata. Uka jiskt\u2019awinak luratax un\u0303t\u2019ayiw khitinakas uksan jakasipxi jupanakax kuna jan walt\u2019awis utji uksataw qhanstaraki."}, {"text_idx": "#000027", "text": "Jiskt\u2019anak luratanx may may amuyunakaw akhamat un\u0303jasi:"}, {"text_idx": "#000028", "text": "A\u0301reas protegidas uksar utjantasir mantapk uksatx irpirinakax janiw kamsapkisa.\nQ\u2019uma uma uksatuqit ma\u0308 wakiskir derecho humano ukhaman\u0303apawa.\nPacha turkakiptawix umatuqit pisinkan\u0303 utjayi.\nAliqat quqanak khuchhuran\u0303a ukat phichhsuwinakax uka ch\u2019uminak nakhantayaw utjayi."}, {"text_idx": "#000029", "text": "Gran Chaco boliviano uksan pacha turkakipatawipatx may may arst\u2019awinakaw utjaraki."}, {"text_idx": "#000030", "text": "Pacha turkakipaw jan walt\u2019aw un\u0303jan\u0303atakix pacha samantuqir un\u0303jan\u0303xatx juk\u2019amp ch\u2019amanchapxan\u0303awa ukakipkarakiw warminakan tamacht\u2019awiparux ch\u2019amanchan\u0303a.\nPacha pata markat jach\u2019a markar sarxan\u0303 juk\u2019amp utjayaski.\nComunidades indi\u0301genanakax markan jakan\u0303atakix uraqinakap un\u0303jasipkiwa.\nPacha turkakipta\u0308wix pachpan jakasirinakan ch\u2019uxn\u0303a qullapx chhaqtayan\u0303 munaraki.\nIrpirinakax jisk\u2019a productores ukanakaruw yanapt\u2019i ukampins janiw jach\u2019a corporacionanakaruxa."}, {"text_idx": "#000031", "text": "Pachpan jakasirinakax pacha turkakiptawin jan walt\u2019awinakapar askichan\u0303atakix irnaqapxarakiwa. Un\u0303acht\u2019ayatanakax yatiyaw yatiyirinakarux chikanchasiyarakiwa juk\u2019ampinsa tiliwisyuna, ONG uksat churat wulitinanaka, llikatuq un\u0303t\u2019ayirinaka, redes socialanaka, minsajiyir tamanaka."}, {"text_idx": "#000032", "text": "Medios independientes uksatx akanakawa No\u0301madas, La Regio\u0301n ukatx La Brava, yatxataw thakhinakampiw pachan jan walt\u2019awip yatin\u0303atakix yanapat\u2019asipxi. No\u0301madas uksatx ma\u0308 jan iyawsat chaka luratampix 3000 hecta\u0301reas quqanakaw khuchthapiwayat ukxatw wakiskir yatiayaw un\u0303t\u2019ayi. El Chaja\u0301 ukax Nativa tamankiriwa uksatx imaylu ukatx yatiyawinaktaypiw wulitinanakax un\u0303t\u2019ayaraki."}, {"text_idx": "#000034", "text": "Santa Cruz Rayru, markatuqin jikxatasiraki, podcast ukanak un\u0303t\u2019ayaraki juk\u2019ampins pachpa markatx indi\u0301genas arunak un\u0303t\u2019ayaraki. Comunidades originarias\u2014 guarani\u0301, ayoreos ukat chiquitanos ukanakax\u2014 Gran Chaco uksanx 8 % ukch\u2019an jikxatasi ukatsti radio comunitaria ukatx redes sociales uksaw irnaqawinakapx un\u0303t\u2019ayapxaraki. Radio N\u0303ande n\u0303ee ukatx podcast Paso a Paso con la Autonomi\u0301a Charagua Iyambae, Charagua Iyambae comunidad auto\u0301noma indi\u0301gena uksat un\u0303t\u2019ayata."}, {"text_idx": "#000036", "text": "Yaqhaxa, Leonardo Tamburini, organizacio\u0301n ORE irpirix jan iyawsat chakatuqitx amuyunaka arunaka un\u0303t\u2019ayarakiwa, markachirix kamst\u2019isa uksatw masinakapampix amuyunakx jach\u2019aptayaraki. Aka un\u0303tan\u0303a ORE uksan luratax comunidades indi\u0301genas Ayoreos uksan quqanak ninamp naksuyawix kunjamas uksat un\u0303t\u2019ayaraki."}, {"text_idx": "#000037", "text": "Janiw taqpach yatirinakatx juk\u2019ampinakx jikxatan\u0303jamakanti, uksatuq yatxatatanakax juk\u2019ampiw un\u0303t\u2019ayasispanx kuna amuyunakatix utjki taqi ukana. Ukhamipanx uksatuqitx Rising Voices ukax yatxataw lurt\u2019awayi ukarjmax Kuwirnut payllat ONG khanat apnaqaraki, ukhamatw markachirinakax jasak amuyt\u2019apxaraki."}, {"text_idx": "#000038", "text": "Walja kutiwa, jan ya\u0308qat yatiyaw yatiyirinaktaypit chikanchayan\u0303atakix thaqhata, yatichawinakap sarantayatawa, ukhamat ch\u2019amanchan\u0303ataki. Khitinakatix kipka yatiyaw yatirinak utt\u2019ayasipx jupanakax mayni medios locales ukatsipans wali jach\u2019a irnaqaw phuqhayapxi."}, {"text_idx": "#000039", "text": "\u00abChaquen\u0303otwa, jawiratwa, quqatwa. Uraqix suma un\u0303jan\u0303ax nayan kankan\u0303ajawa. Quqanak khuchhuran\u0303ax suyt\u2019ayatapan!\u00bb. Villamontes, Bolivia. Knorke Leaf jupan jamuqata, iyawst\u2019amp un\u0303t\u2019ayata."}, {"text_idx": "#000040", "text": "Askin chikanchasiwix amtanakamp sarantan\u0303awa Nanum: Mujeres Conectadas, llikar jasak mantan\u0303 thaqhi ukhamat patan jakasir kullakanakax llikatuq pacha turkakiptawtuqitx un\u0303t\u2019ayapxan\u0303apataki."}, {"text_idx": "#000042", "text": "Markasanakatx walja yatiyawinkaw un\u0303t\u2019ayatan\u0303apa; uksa markanx kunas makiptas ukxa janiw taqin yatipkiti. Ukampirus yatiykipasin\u0303ax wali wakiskiriwa."}, {"text_idx": "#000045", "text": "Akham yatichawinakax waljaniruw yatichata ukhamat k\u2019umiw yatiyawinak yatipxan\u0303aptaki, ukakipkarak juk\u2019amp yatiyawinak un\u0303t\u2019ayapxan\u0303apataki, ukmapins jamuqanakamp kunaw pacha turkakiptaw jan walt\u2019awinakatx un\u0303t\u2019ayataraki."}, {"text_idx": "#000049", "text": "Khaysa Jisk\u2019a Wallata aylluna, Qullasuyu-Chuqiyapu markan ma\u0308 aylluwa, Jilata Bernabe\u0301 Mamanix mayni luqta\u0308winak churir jilaruw akham sasin jiskt\u2019atayna: \u201cjilata, jichhat uksarux titulunikit uywanakx awatxan\u0303a\u0308ni?\u201d."}, {"text_idx": "#000050", "text": "Sata qallta phaxsinx aka 2021 maranx Yatich Yatiq Kamanin jilir irpiripax khaya 2008 maratpachx aka lakan phaxsi 2021 marankamax 68.106 jila kullakanakaw aka Qullasuyu markpachanx luqta\u0308w katuqt\u2019asiwayapxatayna. Taqi jupanakax kunayman irnaqa\u0308winakan jaka\u0308winakapanx chikan\u0303cht\u2019asiniwayapxatayna. Khaysa Jisk\u2019a Wallata ayllunx jaqix yapumpi, uywampi, alakipasisa, phusan\u0303anak lura\u0308wimpi, sawusa, kunayman qullanak wakichasa yaqhanakampit qamasiniwayapxi. Aka luqta\u0308wixa, wali askikipuniskiw uka lura\u0308winakapat luqtan\u0303atakixa."}, {"text_idx": "#000051", "text": "Qullasuyu markax walja markanakat utt\u2019at markawa, juk\u2019ampis nayra laq\u2019a achachilanakatpach utjir markanakata, aka markanakax aknirinakawa: aymara, uru, chikitanunaka, waraninaka walja yaqhanakampi, niya 62.2 ukhanipxiw sapa patakatxa. Aymar markax kimsa waranqhan waranqhapat jilawiriwa, juk\u2019ampis aka Qullasuyu, Pirwa, Ch\u2019ili, Arjintina markanakankapxiwa."}, {"text_idx": "#000052", "text": "Aka yatin\u0303 titul luqta\u0308winakax janiw wali un\u0303t\u2019atakit ayllunakans markanakansa, janiw win\u0303ayans ukax churasirikataynati. Ukampirus aka titulunakax markachirirux walpun wayti."}, {"text_idx": "#000053", "text": "AMa\u0308 mamaw tunta aljir jak\u2019an qunusiski. Flickr (CC BY-NC 2.0)"}, {"text_idx": "#000054", "text": "Nayraqatpachxa, aka kast titul luqta\u0308winakaxa, juk\u2019ampis mayni pachpa, ayllu pachpa, markap pachp munasin\u0303aruw ch\u2019aman\u0303chi, kunalaylutix markachirinakax kunayman lura\u0308winakampix jaka\u0308winakapanx chikan\u0303chasiniwayapxi. Ukatx uka luqta\u0308winakampix kunayman lura\u0308winakan chikan\u0303chasxapxaspa."}, {"text_idx": "#000055", "text": "Aka markan nayrapachatpach jaqir markachirinakax janiw khaya 1952 Revolucio\u0301n Nacional uka pachkamax iskularux sarapxirikataynati, jichhu\u0308rkamas janiw jach\u2019a yatiqan\u0303 utanakax ayllunakan markanakan utjkiti. Khitinakatix jach\u2019a yatiqan\u0303 utanakan yatiqan\u0303 munakixa, jach\u2019a markanakar ukhamarak yaqhawjanakar yatiqir sarapxan\u0303anakapawa. Ukhamipanxa, aymar marka ukatx yaqha aymar markanakjam utjirinakax janipuniw jach\u2019a yatiqan\u0303 utanakar puripkiti, ukhamarus aka markanakax wali suma yatin\u0303anakanipxiwa."}, {"text_idx": "#000056", "text": "Aka kast luqta\u0308winakax janiw Qullasuyu markanak utjirikataynati, jan ukasti walja kunayman yaqha markanakan utjiritayna: iwrupana, yaqha layanaka. Ukatxa walja uka markanakan qullqi juk\u2019uchan\u0303 thakhirjamakiw luqtapxiritayna, uka amuyumpix kunayman utjir patrunanakarukiw juk\u2019ampis waqaychapxi. Aka Qullasuyu markanx aka luqta\u0308winakax janiw uka amuyumpikiti, jan ukasti yaqha amuyump amtampiwa. Kunata? Kunalaykutix janiw uka luqta\u0308wimpix Jisk\u2019a Wallata ayllunx janiw kuna patrun thiys sarkaniti, jan ukasti lurataparjamaw luqtataski, juk\u2019ampis markachirir ch\u2019aman\u0303chan\u0303ataki."}, {"text_idx": "#000058", "text": "Kunawsatix luranak un\u0303tayan\u0303 amtatakixa, janiw ukax taqi un\u0303jatanak san\u0303 munkiti, jach\u2019a markanakanx kunatix un\u0303jaskixa ukaw wali aytatapuni ukhamarak ya\u0308qatapuni. Luratanakax janiw un\u0303jkay ya\u0308nakakipunikaspati, jan ukasti jan un\u0303jkay ya\u0308nakas utjarakiswa; chapar arunaka, jayllinaka, juk\u2019ampinaka."}, {"text_idx": "#000060", "text": "productiva y territorial, orientada a la produccio\u0301n intelectual y material, al trabajo creador y a la relacio\u0301n armo\u0301nica de los sistemas de vida y las comunidades humanas en la Madre Tierra, fortaleciendo la gestio\u0301n territorial de las naciones y pueblos indi\u0301gena originario campesinos, las comunidades interculturales y afrobolivianas."}, {"text_idx": "#000061", "text": "Yaticha\u0308wix yanak luran\u0303ampiwa, ukhamarak markpachatakiwa, un\u0303jkay jan un\u0303jkay luran\u0303 amtampiwa, ukhamarak taqi lura\u0308winakas Pachamamar ya\u0308qas luratan\u0303apawa, ukhamarak jaka\u0308wix utjaskan\u0303apatak lura\u0308winakan\u0303apawa, ukhamat juk\u2019ampis nayrapachatpach utjir markanakar ch\u2019aman\u0303chasa ukatx yatin\u0303anakap q\u2019ayachasa."}, {"text_idx": "#000062", "text": "Aka kamachix juk\u2019ampis yaticha\u0308w yatiqa\u0308wtuqix jaka\u0308w jathachan\u0303a ukhamarak \u201csuma qaman\u0303ar\u201d un\u0303tayatawa. Uka \u201cSuma Qaman\u0303a\u201d amtax juk\u2019ampis ayllun markan suma jakan\u0303as ajaytuqins, pachamamampis, chuymans, p\u2019iqins janchins suma qaman\u0303aw jakan\u0303apa."}, {"text_idx": "#000063", "text": "Aka luqta\u0308winakax juk\u2019ampis kawkni\u0308r markanakatix ispan\u0303ul jaqinak janir purinipkipan markanakax ya\u0308qatapka\u0308na, ukat jan ya\u0308qataxapxixa, uka markanakaruw juk\u2019ampis mayamp ya\u0308qayan\u0303apa, ukhamar jaka\u0308wix jathachataskakin\u0303apataki. Ukhamatwa, JIWASA uka arux wali un\u0303t\u2019at tunu arjam un\u0303sti, aka JIWASA uka arux janiw jaqikikiti, jan ukasti uywas alinakas qullunakas jawiranakas taqikunapuniwa jiwastaypinki, ukhamarak jakan\u0303ani. Ukhamatwa akapachanx jaka\u0308wix jathachan\u0303 amtataski, qullqituqins marka apnaqa\u0308wtuqinsa."}, {"text_idx": "#000064", "text": "Aka luqta\u0308wimpix nayrapachatpach utjir markanakar jaqirjam un\u0303jan\u0303 amtawa. Aka ayllunak markanakax janiw markachirirjam un\u0303jatakataynati, jan ukasti uywats juk\u2019ampir un\u0303jatapxataynawa, tukusin\u0303apatak un\u0303jatapxataynawa."}, {"text_idx": "#000067", "text": "Ukhamipanwa, aka luqta\u0308winaka, uraqin qama\u0308winaka, ukhamarak achunak un\u0303astayan\u0303anaka, khititans uk un\u0303t\u2019asin\u0303anaka, taqi ukanakax markan sarta\u0308wipar ch\u2019aman\u0303chi. Ukatwa JIWASPACHA amuyux jichhakamas aksans uksans apnaqataski."}, {"text_idx": "#000070", "text": "Aka 2020 marankasina, 195 Bolivia markan yuri\u0308wipanx kunayman k'umi\u0308winakaw llika taypin un\u0303jasiniwayi. Aymar llikachirinakaxa, Jeanine An\u0303ez marka irpiri warmin lunthatasitapata, jan qullasin\u0303tuqin ukhamarak yatiqa\u0308w yaticha\u0308wtuqin yanapatapat walpun arusiniwayapxi. Ukhamarak aka markan utt'asitapax janiw taqinitakikataynat sasaw saniwayapxi. Juk'ampis aka kuruna ispan\u0303ulat t'aqaqta\u0308w urux janiw kunat sapa llumpaqa 6 amtan\u0303a\u0308xaspati, sasaw sawayapxi."}, {"text_idx": "#000071", "text": "Aymar markaruxx pusi jichhapach markanakaruw t'aqanuquniwayapxatayna: Wuliwya, Pirwa, Ch'ili ukatsti Arjintina. Kimsa waranqh waranqh aymaranakaw aka markanakanx utjapxatayna. Ukhamarak arupax Qullan Aymar Jaqi Aru sutiniwa, jichhu\u0308runakanx aymarat un\u0303t'atakixarakiwa. Juk'ampis yapump uywampiw qamasipxi, ukhamarak wali kusa alikipanakapxiwa. Ukatsi, laq'apachatpach utjirinakax 62,2% (sapa patakat suxtatunk payani) ukhapxataynawa."}, {"text_idx": "#000072", "text": "Aymaranakax amuyasxapxiwa, ukhamarak jach'a utanakans markap pachpata, yatin\u0303anakapata, yapucha\u0308winakapata, uywa uywan\u0303anakxata, marka apnaqan\u0303xata juk'ampinakat yatxatxapxi. Ukatsti jach'a yatxata\u0308winakapanx uka yatin\u0303anakapat un\u0303acht'ayxapxi. Maysatxa, aka yatxata\u0308winakax janiw uka misti anqat jutir jaqinakan qillqatakataynati, imantapxiritaynawa."}, {"text_idx": "#000073", "text": "Elias Ajata Rivera arunakat yatxatat wali un\u0303t'at \u201cAymar Yatiqan\u0303a\u201d tama apnaqir jilax, Facebook llika qillqatapanx ma\u0308 jamuq qillqat qillqt'awayatayna. Aka Aymar Yatiqan\u0303 tamanx 109.767 ukha jaqinakaw chikan\u0303chasipxi."}, {"text_idx": "#000074", "text": "Uka qillqatapanxa, siwa: \u201cAkanx janiw aka markanakan urupax amtata\u0308kiti \u00bfKUNATA? \u2013 en esta pa\u0301gina no celebramos los di\u0301as de independencia de estos pai\u0301ses \u00bfPORQUE?\u201d. Uka jiskt'amp jiskt'asaw kunats aka markanakan utt'asiwipax jan amtan\u0303 wakiski ukatuqitx arkirinakaparux amuyt'ayaniwayi:"}, {"text_idx": "#000075", "text": "Porque los di\u0301as en que estos pai\u0301ses celebran su independencia no fueron independencia para los aymaras. Las condiciones de explotacio\u0301n continuaron o empeoraron para nosotros."}, {"text_idx": "#000076", "text": "Aymaranakax aka marka utt'asitapatx \u00abpunkusin\u0303a\u00bb ukax janiw tukusinkiti, ukhamarak uka patrun jaqinakax jan kunak jiwkatayasipkakiwa, ukhamarak qullqs wiq'susipkakiwa:"}, {"text_idx": "#000077", "text": "La independencia de estos pai\u0301ses donde vivimos los aymaras no fue la liberacio\u0301n del aymara, fue un cambio de \u00abamo\u00bb, pasamos de los abusos de los espan\u0303oles a los abusos de sus hijos."}, {"text_idx": "#000078", "text": "Alayatpach apnaqirinakax aka marka utt'asitatx aymaranakarux t'aqhisiyanisipkakiwa, janiw aymaranakarukiti, jan ukasti taqi aymarjam markanakaru. Ukhamankasinwa, 1952 Marka Ch'axwa\u0308wix purintaniwayi, ukhatwa ma\u0308 juk'ita ch'ujtaniwayi, janiw aka marka,irpirin chhijlla\u0308winakapatakis chhijllayatakanati, uraqinakas janiw aymaranakankataynati. Jichhakamas jan purapat un\u0303jasin\u0303a ukhamarak jisk'achasin\u0303ax aka uraqin laq'a pachat utjir jaqinakatakix utjaskakiwa."}, {"text_idx": "#000080", "text": "Ukhamatwa, jilata Ajatatakix aka markan utt'asi\u0308wip amtan\u0303ax jan wakisxiti."}, {"text_idx": "#000081", "text": "Ukham jilata Ajatan arsutaparux waljan llika taypin llikachirinakaw \u00abjallalla\u00bb, \u201cCierto, no se puede celebrar una falsa independencia que nos ensen\u0303aron en los colegios, todo fue una patran\u0303a. Fue la independencia de los criollos,\u00bb sasin jaysaniwayapxaraki. Waljan jila kullakanakapuniw uka amuyux walikipuniw sasin sawayapxaraki, ma\u0308 juk'anisti ukham amuyunakax q'aranakaruw jisk'achi sasaw sapxaraki."}, {"text_idx": "#000082", "text": "Ukxaruxa, panin wali yatxatat k'uk'u aymar yatichirinakaxa, Pablo Mamani ukhamarak David Quispe uka pachpa amuyumpirakiw aka marka utt'asi\u0308w urunx aruntawayapxaraki."}, {"text_idx": "#000083", "text": "Bolivia es inviable sin los indios, salvajes, alten\u0303os, masistas...195 an\u0303os de la republica neocolonial no ensen\u0303o\u0301 nada?"}, {"text_idx": "#000085", "text": "Uka qillqatanakanxa, \u00abindio\u00bb, \u00absalvajes\u00bb, \u00abalten\u0303os\u00bb ukhamarak \u00abmasistas\u00bb arunakaw un\u0303sti. \u00abAlten\u0303o\u00bb uka arux aka El Alto Aymar markan utjasirinakapatakiwa, juk'ampis aymar qhichwa jila kullakanakaw utjasipxi. \u00abMasista\u00bb uka arusti Movimiento Al Socialismo MAS, uka arkirinakapatakiwa, juk'ampis jan wali arut un\u0303jataw An\u0303ez warmin arkirinakapanxa. Ukatsti, uka arunakax aymar qhichwa juk'ampis aka markan laq'apachat utjirinakapar jisk'achjan\u0303atakiw arusipxi. Ukhamatwa, Mamani yatichiri jilatamp Qhisphi yatichiri jilatampix aka Bolivia marka utt'asiwipatx arsuwayapxi, juk'ampis aka markax janitix aymaranaka\u0308kasp ukhamarak jan qhichwanaka\u0308kaspaxa, janiw kuna\u0308kaspasa, sasaw saniwayapxi."}, {"text_idx": "#000086", "text": "Juk'ampis aka Bolivia tuqix wali qhuru arumpipuniw yatxatat irptiri ukhamarak yatichiri Felipe Quispe Huanca jilatax arsuwayaraki. Ma\u0308 tiliwishun aruskipa\u0308winx arunakapax walpun aka markpach un\u0303xtayawayaraki. Waljanipuniw ukax chiqapuniskiw sasin sawayapxi, ma\u0308 qawqhanisti, un\u0303isisin\u0303 amuyuwa sapxarakiwa."}, {"text_idx": "#000087", "text": "Bolivia tuqitx akham sasin arsuwayi:"}, {"text_idx": "#000090", "text": "Nuestros hijos indi\u0301genas ya son de clase media, estudiaron y son profesionales. No pueden seguir viviendo con rencor de hace 500 an\u0303os, no pueden seguir odiando al k\u2019ara [palabra quecha para invasores]. Todos somos bolivianos y debemos unirnos para que el pai\u0301s progrese."}, {"text_idx": "#000091", "text": "Ukhamatwa, Mallkump ukhamarak Rafael Quispempix walja kunanak aruskipawayapxi. Juk'ampis kunjamats aka markan nayra laq'apachatpach qamirinakax jisk'achatakisipki, ukhamarak kunjamats yaqhip aymar qhichwa jaqinakax q'aranakatak irnaqasipki. Taqi ukanakat aruskipawayapxi. Uka aruskipa\u0308wimpixa, Bolivia sutin markax kunjamakitix uk qhanstayawayapxi."}, {"text_idx": "#000093", "text": "\u201cNada que celebrar 195 an\u0303os de bolivia, continu\u0301a la masacre y el genocidio llegados hace 488 an\u0303os a estas tierras con la invasio\u0301n, ejercidos con la colonizacio\u0301n, practicados en la repu\u0301blica... continuados en el estado. osan decir \u00abindependencia\u00bb, pero hay extranjeros gobernando con dictadura y tirani\u0301a.\u201d"}, {"text_idx": "#000096", "text": "Siwsawix un\u0303t\u2019ayiw yekuana ukanakax taparaku uksan jutiripkasp ukham qhananchi. Kawashidi jupampiw sara\u0308wix niy kikipt\u2019i, mayni yekuana chachax n\u0303anqha jan walimp mulljataw jikxatasi. Kawashidi jupatx uka n\u0303anqhax warmip apaqawayxatayna."}, {"text_idx": "#000097", "text": "Dijaawa Wotunno\u0308i ukax intercultural ukat bilingu\u0308e ukan un\u0303sta\u0308wipawa, yekuana markan sara\u0308wip siwsa\u0308wipaw un\u0303tan\u0303atak waruqata, uka sara\u0308wix waranqa maraw jakatayna. Amazonas, Boli\u0301var, Venezuela markan jikxatasi, 2011 maran jakthapiwiparjamax yekuana jupanakax 7997 ukhani\u0308pxiwa."}, {"text_idx": "#000098", "text": "UNESCO uksat ma\u0308 jach\u2019a pank lurata uraqpachan chhaqtarjam arunaka, yekuana arux chhaqtirjamaskiwa. Maysatax yatichirinakax yekuana arux awkinakatx janiw anch ch\u2019amanchapkit sasin yatiyi. Ukatax walja awk taykanakaw wawanakpar jach\u2019a markar irpasxapxi ukhamat castellan aru ayatiqan\u0303apataki, ja\u0308ll ukhamatw wawanakapax uka tayka arx chhaqhayxapxi."}, {"text_idx": "#000100", "text": "Uka jisk\u2019a un\u0303tan\u0303anx yekuana arutkamakiwa, ukatx espan\u0303ol arunx subtitulado ukhamaw un\u0303staraki. Walja yekuanankirinakaw uka amatanx jaqukipa\u0308wimp chikancht\u2019asiwayapxi, yatxatirinakax arutuqiw yanapt\u2019apxaraki."}, {"text_idx": "#000105", "text": "Inuit Qikiqtani (QIA) tamax medios sociales ukan inuktitut, inuit arunak jach\u2019anchayan\u0303atakiw amti. Tamax Qikiqtani (Baffin) Nunavut chiqan utjnuqatawa, Canada\u0301 markan jichhak utt\u2019at markawa, ukatx \u201cinuits qikiqtanis jach\u2019anchayan\u0303a, apnaqan\u0303a ukatx derechonakap \u201d sartayan\u0303 thaqhi."}, {"text_idx": "#000106", "text": "Medios sociales ukan jach\u2019anchayan\u0303 amtax un\u0303taw ch\u2019amanchan\u0303 amta\u0308winiwa, Inuktitut aru jach\u2019anchayan\u0303a. Correo electro\u0301nico tuq jiskt\u2019a\u0308winx QIA jupax irpirjamax qillqt\u2019atayanwa:"}, {"text_idx": "#000107", "text": "Language preservation is an integral part of building pride among Inuit, particularly young Inuit. Learning, speaking-in and thinking-in Inuktitut helps young Inuit feel more connected to our community and traditional values."}, {"text_idx": "#000108", "text": "Arur jach\u2019anchan\u0303ax inuit jupanakar ch\u2019amanchan\u0303awa, juk\u2019ampins waynanakaru. Inuktitutu yatiqan\u0303a, arsun\u0303a ukat lup\u2019in\u0303ax waynanakarux sara\u0308winakapamp chikt\u2019at jach\u2019anchayan\u0303awa."}, {"text_idx": "#000109", "text": "Akax wali askipuniw kunalaykutix yatxatirinakax \u00bb Nunavik ukan inuktitut arun pisiqtatap un\u0303japxi, grama\u0301tica ukas pisiraki ukat inuktitut arump ingles arump ch\u2019arqthapitaw arsusi\u00bb. Yatxatatanakarjamax inuktitut arx janiw sum yaticirinakax yatipkaspati.\nWalja yatiyirinakarjamax Arunakax chhaqtan\u0303ampiskiw sutinchat tamax 14 000 ukat 30 000 inukutit aru arst\u2019asiriw utjatayna, ukampins arux \u00abvulnerable\u00bb ukhamakaspas ukhamaw Atlas UNESCO uraqpachan chhaqtat arunak ukanx yatisi. ."}, {"text_idx": "#000110", "text": "Instagram uksanw lurasi, Twitter ukat Facebook ukanakan inuktitut arun qillqatax un\u0303jasi ukatx grupos sila\u0301bicos canadienese abori\u0301genes ukan muspkay Centro Cultural Kenojuak ukat impresiones aljan\u0303 utan Cape Dorset ukanakan un\u0303jasi. Inuit sara\u0308w un\u0303acht\u2019ayi.\nPalabra del Di\u0301a amtax arur ch\u2019amanchan\u0303atakiwa. QIA jupax maran inuktitut jaylliwinakat chapart\u2019a\u0308winakat ukat wawanakatak yatichan\u0303atak panka luran\u0303 atipt\u2019asiwiruw jawillt\u2019i. Inhabit Media jupan yanapt\u2019awipampi, QIA jupax panakanak wawanakatak luri."}, {"text_idx": "#000113", "text": "\u1581\u1555\u140a\u14f1\u148b\u1505\u14ef \u14c4\u14c7\u1550\u152a\u140a\u14d5\u14ab\u14a5 \u140a\u1550\u14c7\u1403\u1466 \u1405\u14ea\u14d7\u1593\u14d0\u14c2\n\u1405\u1583\u1405\u14ef\u14d5\u1546\u153e\u152a\u144e\u1557\u1466 \u1405\u14ea\u14d7\u14a5 Palabra del di\u0301a\n\u14c4\u14c7\u1550\u152a\u140a\u1585 \u140a\u14c8\u14c7\u144e\u1450\u1466 \u14f2\u1550\u14d7 nunarjuaq Anaanatitut suurlu:\nQuviasuutiqarniq iluunnanginnik isumatujunit nunaqaqtutuqaujunit Inunnillu arnanit inuuqatittinni!\n\u1581\u1555\u140a\u14f2\u144e\u1583\u1550\u14c2\u1585 \u1403\u14d8\u14d0\u14c7\u158f\u14d0\u14c2\u1483 \u1403\u14f1\u14aa\u1450\u152a\u14c2\u1466 \u14c4\u14c7\u1583\u1585\u1450\u1450\u1583\u1405\u152a\u14c2\u1466 \u1403\u14c4\u14d0\u14c2\u14ea\u14d7 \u140a\u1550\u14c7\u14c2\u1466"}, {"text_idx": "#000119", "text": "Jamuqanak un\u0303jan\u0303atakix Instagram kun\u0303tar mantam @Qikiqtani_Inuit."}, {"text_idx": "#000122", "text": "2 uru jalluqallta phaxsit saraqatat aka 2018 maranx ma\u0308 jisk'a awyunaw aldea Mataware\u0301 markat thuqtawayatayna, uka markax Brasil, Amapa\u0301 marka ch'umi taypin jikxatasi. Akuriyo\u0301 markatx ma\u0308 mamaw tullqapamp ukanka\u0308na, tiriyo\u0301 markatx ma\u0308 wila masi\u2013 ma\u0308 yatichirimp warimipamp kimsa wawapamp kunaw sarapxa\u0308na. Piloto Jeziel Barbosa, 61 marani, Moura markankiriwa.\nCh\u2019umin jakasir markachirinakax awyun alkilan\u0303 yatipxatayna, Laranjal do Jari markanakar saran\u0303ataki, Macapa\u0301 jach\u2019a markar purin\u0303atakix k\u2019an\u0303askutx pusi pachaw sarapxiritayna. Awyun alkilasisax ma\u0308 pachanakw puripxarakiritayna, 3000 reales (niya 770 do\u0301lares) ukhaw chanipaxa. Niya jalawayxatatx 25 k\u2019atha saraqkipanw Jeziel pilotox radio tuqiw yatiyatayna akatjamat uraqir purix sasina. Ukaw qhipa yatiyawix yatisi\u0308na. Sitio Web G1 ukan yatiya\u0308wiparjamax awyunax kawkharuti\u0308 sarki ukx jamasat jan yatiyasaw saratayna.\nTunka phisqhan uru 128 pacha chhaqhataxatapat Fuerza Ae\u0301rea Brasilen\u0303a uksatx chhaqhatanakar thaqhan\u0303ax suyt\u2019asxaniw sasinw yatiyxa\u0308na. Pa\u0308 awunamp ma\u0308 chhixwiririmpix 12 500 kilo\u0302metros cuadrados ukch\u2019a jaywa thaqhasax sarapxatayna, niya 12 000 campos de futbol ja\u0308ll ukhama. Ukhamipanx ch\u2019uminakaw jan thaqhan\u0303jam un\u0303starxatayna.\nAge\u0302ncia Brasil, piloto jupan masinakapan ukhamarak \u2013apalai, akuriyo\u0301, tiriyo\u0301 ukat waiana\u2013 markankir chhaqhatanakan masinaparjamax jupanakaw uka ch\u2019umin thaqhasipki sasin yatisi. Estado de Amapa\u0301 uksan indi\u0301genas tamankirinakax janiw iyawapkit Fuerza Ae\u0301rea ukan jan thaqhawimp yanapt\u2019asitapampixa.\nTamakirix awyun purin\u0303 thakhiw jan sum utjkit ukat thaqhawix suyt\u2019asxi sasin arst\u2019awayi. G1, Ministerio Pu\u0301blico Federal uka 249 awyun purin\u0303anakaw Brasil markan ch\u2019umi uraqinakapan jan iyawsatakiti jamasatak utjaski sasin yatiyi. Amapa\u0301 uksanak \u201c17 awyun purin\u0303anakax askin utjaski ukax qullayasin\u0303 utar saran\u0303ataki, yatiqan\u0303 utar saran\u0303ataki ukatak apanaqatawa\u201d."}, {"text_idx": "#000123", "text": "Yaqhip yatiya\u0308winak ayatiyirinakax janiw p\u2019iqinchawinak un\u0303t\u2019aykiti. Kimsaqallquniw uraqpachan ch\u2019umin chhaqhata ukatx markanx jilpachaniw jan kunati\u0308 ma\u0308kiptk ukatx amuyasipkiti."}, {"text_idx": "#000124", "text": "Sitio G1, ukax chhaqhatan ukhamarak piloton wila masinakapamp aruskipatatw yatiyi. Taqiniw chhaqhatatax arst\u2019apxatayna, Ejercito uksatax thaqhan\u0303 yanapt\u2019apxakitasp sasin arst\u2019apxatayna. Asxaran\u0303ax juk\u2019ampiw jach\u2019apti.\nFla\u0301via Moura, piloto phuchhapawa, jupax akham arst\u2019i :"}, {"text_idx": "#000125", "text": "Meu pai conhece a regia\u0303o, ja\u0301 voa ha\u0301 bastante tempo, enta\u0303o a gente sabe que ele deu o jeito dele de pousar em algum lugar, so\u0301 que na selva e\u0301 difi\u0301cil encontrar. A gente sabe a dificuldade no resgate ae\u0301reo, mas queremos encontra\u0301-lo, por isso a gente reuniu alguns garimpeiros e i\u0301ndios amigos do meu pai, que esta\u0303o na mata. So\u0301 que a gente quer ajuda do Exe\u0301rcito que tem preparo pra isso."}, {"text_idx": "#000126", "text": "Tatajax uka chiqawj sum un\u0303t\u2019ixa, jaya pachaw awyun apnaqxi, ukat uraqir purxpachanwa, ukampirus uka ch\u2019umi taypinx ch\u2019amaw jikxatan\u0303axa. Jikxatan\u0303ax ch\u2019amakiwa, ukampins jikxatan\u0303 munapxtwa, ukataw walja uka ch\u2019uminkirinakar yanapt\u2019asipxan\u0303apatak tantachthapipxta. Ukampins Eje\u0301rcito uksatx yanapx munapaxapuntwa jupanakaxay ukatak satarakichixa."}, {"text_idx": "#000127", "text": "Sataraki Akuriyo\u0301, jupax chhaqhatan yuqapawa akham arst\u2019araki:"}, {"text_idx": "#000128", "text": "Minha ma\u0303e na\u0303o vou ver mais, por isso queria encontrar ao menos o avia\u0303o ou o corpo falecido. Desde que eles cai\u0301ram estou sofrendo muito."}, {"text_idx": "#000130", "text": "Kunu\u0308ruti\u0308 thaqhaw suyt\u2019ayawayxapx ukhax Brasil markan jili\u0308r irpir chhijllat Jair Bolsonaro, reserva indi\u0301gena Raposa Terra do Sol ukax \u201c askin qhanat un\u0303jataniw\u201d sasin arst\u2019awayi.\n1,7 waranq waranq hecta\u0301reas uraqinx 17 000 indi\u0301gena ukhaw phisqha markat (etnias )\u2013macuxi, wapixana, ingariko\u0301, taurepang ukat patamona uka uraqin jikxatasipxi. Lucio Augusto Villela da Costa arxatirix uka chiqax \u201cestan\u0303o, diamante, oro, niobio, zinc, caolina, amatista, cobre, diatomito, barita, molibdeno, titanio, calca\u0301reo, ukampins uranio uka ya\u0308nak utjir qamir uraqit un\u0303t\u2019ataw sasinw amthapi\nUka quri ya\u0308nak utjki\u0308 ukanak apsun\u0303 amtax \u201cjaniw kamachinakarjamakiti\u201d. Kamachix kunati\u0308 markachirinakan \u201curaqinakapan jakasipxan\u0303apatak utjki\u0308 \u201d uka kamachiriw jan walt\u2019aykaspati."}, {"text_idx": "#000131", "text": "Nayrurunakakiw De Olho nos Ruralistas sitio web ukanx Brasil markan uraqinakat jan walt\u2019a\u0308wix utjki ukxat yatiyaska\u0308na, antropo\u0301loga Denise Fajardo, Instituto Iepe\u0301 uksan yatxatirir uka chhaqhat awyunat jiskt\u2019atayna. Jupatakix Brasil markan politicapas kunati\u0308 yatiyaskis ukas janiw jayankiti:"}, {"text_idx": "#000132", "text": "Na\u0303o se fala sobre o assunto porque a vida dos indi\u0301genas na\u0303o importa nesse momento, vivemos um peri\u0301odo anti-indi\u0301gena e eles sa\u0303o considerados um obsta\u0301culo para o desenvolvimento do pai\u0301s. Podemos trac\u0327ar paralelos ate\u0301 com os meninos perdidos em uma caverna na Taila\u0302ndia, que teve mais a atenc\u0327a\u0303o da imprensa."}, {"text_idx": "#000133", "text": "Janiw kunas uka chhaqahatanakat yatiskiti kunalaykuti\u0308 indi\u0301genas ukarux janis ya\u0308qapakasp ukhamawa. Antiindigena ukapachans jaksn ukhamawa. Tailandia ukan ma\u0308 p\u2019iyar wawanakan chhaqhatapat arsna, yatiyirinaktuqitakw wal p\u2019arxtawayapxi."}, {"text_idx": "#000134", "text": "Ukampirus arsuwayiwa, indi\u0301genas jupanakan markapat mistusin arst\u2019asipxan ukax un\u0303t\u2019ataxiwa."}, {"text_idx": "#000136", "text": "Tumucumaque markan Parque Nacional Montan\u0303as utjki\u0308 ukax ma\u0308 jisk\u2019a markakiwa, uka markarux Jili\u0308r iripirinak uksatx maysaruw jupanakar un\u0303anukupxatayna. Jupanakarux janiw kuna aski yanapt\u2019a\u0308winakas utjikiti ukat jupanakax janiw askinakas jikxatapkarakiti."}, {"text_idx": "#000137", "text": "Mataware markat chhaqhat awyunax sarkatayna ukanx canoa jan ukax awyunatak sarapxaspa. 17 uru jalluqallta phaxsit saraqkipanx arumjaruw ma\u0308 awyunax saratayna ukat niya Peru\u0301 markar purkasin chijir puritayna. Kimsaniw jakapachat Fuerza Ae\u0301rea uksankirinakat jikxatatapxatayna."}, {"text_idx": "#000139", "text": "Mundial Rusia 2018 atipja\u0308witx sapa kutiw jak\u2019achasi 2-1 Ecuador ukar atipjatapatx 5 uru sata qallta phaxsin 2017 maran ma\u0308 aski jikxata\u0308wir sari. Peru\u0301 markax jichhakamax pusi\u0308r chiqankiwa, ukax ma\u0308 chiqak jikxata\u0308wiwa, Argentinjama.\nAka qalltax Asociacio\u0301n Audiovisual Indi\u0301gena del Peru\u0301 \u2013 Inkari ukat Interactiva Medios ukanakan irnaqa\u0308wipawa. Aka yant\u2019aw utjataparux jach\u2019anchan\u0303aw ukalaykuw anatirinakar ch\u2019amanchirinakax p\u2019arxtapxa\u0308na ukatx YouTube uksaw jupanakax qhichwa arun un\u0303t\u2019awayapxi."}, {"text_idx": "#000140", "text": "Yaqha rayru Radio Peruana Unio\u0301n sutiniwa, uka anata\u0308witx qhichwa ukat espan\u0303ol pa\u0308 arunw wayratuq un\u0303t\u2019ayawayi. Kusisin\u0303aps un\u0303t\u2019ayirix paypach goles ukanakaw un\u0303t\u2019ayawayi. Yaqhax ukakipkarakiw ma\u0308 video ukax utji ukax Peru\u0301 markamp Bolivia markamp nayru\u0308r anata\u0308witawa ukanx ukakipkarakiw qhichwa arun un\u0303t\u2019ayi."}, {"text_idx": "#000142", "text": "28 uru aka llamayu phaxsitx Me\u0301xico markan Congreso Nacional Indi\u0301gena (CNI), uksan (pueblos originarios) chikanchasirinakax Eje\u0301rcito Zapatista de Liberacio\u0301n Nacional (EZLN) uksat ch'amancht'atax Mari\u0301a de Jesu\u0301s Patricio Marti\u0301nez juparuw Concejo Nacional Indi\u0301gena de Gobierno (CIG) uksan vocera ukham sarantan\u0303apatak chhijllt'awayapxi, juti\u0308r 2018 maran jili\u0308r irpirin\u0303atak chhijllaw utjkan ukan candidata ukham sarantan\u0303apatak amtampiw chhijllt'ata."}, {"text_idx": "#000145", "text": "Congreso uka luraw tukuyasinxa, 20 mara utjatapta, CNI uakt EZLN ukanakax aka amtx qhanancht'xapxa\u0308nwa, \u00abQue retiemble en sus centros la tierra\u00bb sasin suticht'apxa\u0308na, ukat akham sarakinwa:"}, {"text_idx": "#000146", "text": "Wasitamp san\u0303a\u0308ni jiwasan ch'axwasax janiw poder ukampikiti, janiw thaqtanti; pueblos originarios ukat sociedad civil ukanakaruw mayacht'asisin aka jan walt'a\u0308wir sayt'ayatan\u0303atak jawsathapin\u0303a\u0308ni.Kawkhanktanti\u0308 kunjamaktanti\u0308 ukhampach askin jakan\u0303ataki."}, {"text_idx": "#000147", "text": "CNI,ukan qhanancht'a\u0308wipa, 523 marka, 25 estados del pai\u0301s ukat 43 pueblos indi\u0301genas, ukhaniw maymar jallu qallta phaxsin vocero ukan aka llamayu phaxsin chhijllt'asin\u0303ap amtxa iyawst'apxa\u0308na."}, {"text_idx": "#000149", "text": "CIG ukaw nayranki, CNI ukan amtapar jach'anchayan\u0303ataki. Aynachanqasin kunjams aka marka irpxarun\u0303atak ch'amancht'asiwaytanxa. Ukhamtw markanakax mayacht'asiwaytan ukhamt jiwasanakar jan walt'a\u0308winakax aynacht'aykist ukar un\u0303jan\u0303ataki. Yaqha poli\u0301tica luran\u0303ax mayacht'asisin amtan\u0303arakiwa."}, {"text_idx": "#000150", "text": "CNI ukat EZLN ukanakax candidata ukhaman\u0303apatak ch'amanchiw sasinw mayipxi maysatax vocera ukarus ch'amanchapxarakiwa:"}, {"text_idx": "#000151", "text": "Jupaw Concejo Indi\u0301gena de Gobierno uksan markpachar uraqpachar aru apani. Jupaw markat aru un\u0303t'aya\u0308ni, juparakiw jiwasani."}, {"text_idx": "#000152", "text": "Chhijllt'aw tantacha\u0308winx 60 (pueblos indi\u0301genas) ukhataw niya 848 markachirinakax purt'apxatayna, comandancia general EZLN uksat ukakipkarakiw puripxatayna."}, {"text_idx": "#000153", "text": "Me\u0301xico markan jisk'a markanakapan chillqta\u0308wipampix markpachan p'arxtapana. #CNI #CIG /cd9HlCtlQE"}, {"text_idx": "#000155", "text": "Ma\u0308 tamax manqhat alayar aptatan\u0303ap muntxa, taqinin amtanakapax ya\u0308qatan\u0303ap untxa."}, {"text_idx": "#000156", "text": "Uka video ukanx vocera, ukham chhijllt'atapaw un\u0303jasi, \u2018Marichuy'jan walt'a\u0308winak qhanstayan\u0303atak ukham chhijllt'atatwa."}, {"text_idx": "#000157", "text": "Jili\u0308r irpiritak chhijlaw 2018 maranx nayraqat candidaturas ukanakar katuqani, ukampirus Se\u0301ptimo de la Ley General de Instituciones ukat Procedimientos Electorales uka pankan mayiwiparux phuqhan\u0303jamawa, ukan mayiwinakax akni\u0308rinakawa: asociacio\u0301n civil, ma\u0308 cuenta bancaria jist'aran\u0303a, ukat Servicio de Administracio\u0301n Tributaria ukar qillqantayasin\u0303a, uka phuqhasinx 1% ukhaw padro\u0301n electoral nacional ukan qillqantayasit markachirinak tanthapin\u0303a,"}, {"text_idx": "#000158", "text": "Vocera del CIG ukan candidatura ukax phuqhasinit ukaw suyt'ataski. Congreso Nacional Indi\u0301gena ukan arst'awipax akhamawa: Ma\u0308 Mexicox janipuniw jan jiwasampixa!\u00bb chhijllawi 2018, aka jach'a un\u0303acht'awx imapunim mapa poli\u0301tico uka arunakax amukt'ayatakan uk ucharakima."}, {"text_idx": "#000160", "text": "Chikanchasiwisax jaka\u0308wiatawa, markanakasax walja maranakaw jan wal un\u0303jat uka turkakipan\u0303atakiwa."}, {"text_idx": "#000163", "text": "Aka qillqawix Remezcla jupan ma\u0308 arti\u0301culo qillqt\u2019atapat apst\u2019atawa, ukax akan un\u0303jt\u2019ata\u0308spawa."}, {"text_idx": "#000164", "text": "N\u0303a\u0308 Aljan\u0303 utanakata, estadio Yankee del sur de Bronx, ukhamarak thakhinakan aljirinakan jak\u2019anakapanw ma\u0308 chiqap edificio de apartamentos utanw jan anqaxat un\u0303jkayakiw ma\u0308 estudio de radio ukax wajusapan jikxatasi, uka rayrux ecuatorianos indi\u0301genas qhichwanakan utapawa, kunjamakitix Nueva York markanx n\u0303a\u0308 10, 000 qhichwanakaw jikxatasi. Ukhamakipanx espan\u0303ol aru, ingle\u0301s ukay spanglish arunakatsipans qhichwa arux letras, poemas ukhamarak debates juk\u2019ampinakaw phuqt\u2019ayi."}, {"text_idx": "#000165", "text": "2014 maran utt\u2019ayat Kichwa Hatari sat mayi\u0308r wakicha\u0308wi ukanx kichwa arutaw arst\u2019asi, ukax ecuatorianos kichwanakatak wakicht\u2019atawa. 90 maranak qalltatpachaw Ecuador markan indi\u0301genas ayllunakapax Estados Unidos markaru ukhamarak jilpachas Nueva York ukat yaqha markanakarw qullqi thaqasir sarantxapxi. Ukhamarus kichwanakax walxanipkasas jan un\u0303jatakiw ecuatorianos taypinakan jikxatasipxi."}, {"text_idx": "#000166", "text": "Aka Qhichwa Hatari aru tamax \u201cqhichwa ar yapuchrantawi\u201d sasw jaqukipasi, ukax medios digitales uksachiq indi\u0301genas ecuatorianos jupanakar mayamp arunin\u0303anakapataki ukhamarak chiqap jaqinakarjam un\u0303jatan\u0303apatakiwa. Ukhamakipanx sapa llanqha ur jayp\u2019unakaw aka qhichwa Hatari nayrar sartayir \u2014 Charlie Uruchima, payi\u0308r Angamarca, Fabian Muenala, ukhamarak Renzo Moyano waynanakaw\u2014 aka sara\u0308wi jaylliwi, aru, ukhamarak uraq pachan amuyunakapxat aruskipt\u2019an\u0303atak tantacht\u2019asipxi. Pusi waynanakaw ma\u0308 microcosmos de la gran comunidad kichwa ukhama\u0308pxi, ukax walxa pun\u0303tanakan un\u0303tapa, un\u0303su\u0308wi ukhamarak muna\u0308winakatw arsu. Aka programa \u201cjiwasxatpach jan asjaras arst\u2019asin\u0303\u201d san\u0303w muni."}, {"text_idx": "#000167", "text": "Aka programa ukampix qhichwa markachirinakaruw puripxta [...] ukhamakipanx walxa p\u2019arxtawinakaw un\u0303japta. Kunjamakiti nayrjax walxaninakaw khitipt san\u0303s asxarapxata\u0308na. Jichhayrix thakhinakans trinanakans manq\u2019an\u0303 utanakans jan asxarasakiw qhichwa aru arsusxi. Ukhamarus warminakas jan p\u2019inqasisakiw nayrja qhichwa isinakapamps isthapt\u2019asxapxi."}]